„Emberi életfolyamatok idegi szabályozása – a neurontól a viselkedésig.
Interdiszciplináris tananyag az idegrendszer felépítése, működése és klinikuma témáiban orvostanhallgatók, egészség- és élettudományi képzésben résztvevők számára Magyarországon” című, **TÁMOP-4.1.2.A/1-11/1-2011-0094 sz. pályázat**

Tisztelt Projektrésztvevők, Tananyagfejlesztő Szerzők!

**Tisztelettel meghívjuk Önt 2012. október 26-án, pénteken 12 órakor a Képzők képzése c. nyitó konferenciára, melyet a Dékáni Tanácsteremben rendezünk meg.**

A pályázat megvalósításának része, fő indikátora a tananyagszerzők részére szervezett „Képzők Képzése” c. pedagógiai, módszertani és szakmaspecifikus képzés.

A konferencia előadói bemutatják a modulok tematikáját, mely rövid bemutatást és keresztmetszetet ad a képzés hasznosságáról, a tananyagfejlesztés során alkalmazott praktikákról, lehetőségekről, a képzés minimum követelményeinek teljesítéséről. A program során alkalom nyílik a pályázat konzorciumi partnerével, a Dialóg Campus kiadó munkatársaival való konzultációra is, a tananyagfejlesztés során felmerülő ábra és képanyag feldolgozásával, a pályázat specifikus linkrendszerének beillesztésével kapcsolatos kérdések egyeztetésére.

A pályázat résztvevőit kérjük, hogy a program idején működtetett regisztrációs pultnál az általuk kiválasztott képzési modulra regisztráljanak be, melyről bővebb tájékoztatót az egyes modulok vezetőjétől, ill. a képzés szervezőjétől Kittkáné Bódi Katalin oktatásszervezőtől kaphatnak.

A modulok tartalmát tekintve mellékelve küldjük a képzési vezetők által elkészített tematikákat, melyek áttekintése segítséget nyújt a tananyagfejlesztők számára a képzésre való jelentkezésben.

**A „Képzők Képzése” c. nyitó konferenciára való jelentkezését 2012. október 15-ig várjuk a mellékletként kitöltött, majd visszaküldött jelentkezési űrlap alapján.**

Pécs, 2012. október 9.

Dr. Kiefer Éva
pályázati iroda vezetője